ΓΡΑΠΤΗ ΕΡΩΤΗΣΗ E-1573/00

υποβολή: Markus Ferber (PPE-DE) προς την Επιτροπή

(19 Μαΐου 2000)

Θέμα: Ισοτιμία μεταξύ συγκεκριμένων τύπων αδειών οδήγησης

Η Ευρωπαϊκή Επιτροπή έδωσε στην απόφασή της σχετικά με την ισοτιμία μεταξύ συγκεκριμένων τύπων αδειών οδήγησης μία συνολική επισκόπηση για τις χρησιμοποιούμενες άδειες οδήγησης. Δυστυχώς, προκειμένου για τη Γερμανία δεν περιλαμβάνονται οι άδειες οδήγησης που εκδόθηκαν από τις δυνάμεις κατοχής των συμμάχων καθώς και αυτές που εκδόθηκαν επί Τρίτου Ράιχ και επί Δημοκρατίας της Βαϊμάρης. Πώς έχει η ισοτιμία με αυτές τις άδειες οδήγησης;

Απάντηση της κας de Palacio εξ ονόματος της Επιτροπή

(4 Ιουλίου 2000)

Η απόφαση 2000/275/ΕΚ της Επιτροπής, της 21ης Μαρτίου 2000, για την ισοδυναμία μεταξύ ορισμένων κατηγοριών αδειών οδήγησης(1) βασίζεται στις ρυθμίσεις του άρθρου 10, παράγραφος 1, της οδηγίας 91/439/ΕΟΚ του Συμβουλίου της 29ης Ιουλίου 1991 για την άδεια οδήγησης(2). Στη διάταξη αυτή καθορίζεται η ισοδυναμία μεταξύ των συγκεκριμένων κατηγοριών αδειών, οι οποίες έχουν εκδοθεί πριν από την έναρξη ισχύος της οδηγίας 91/439/ΕΟΚ και των κατηγοριών που προσδιορίζονται στο άρθρο 3.

Στην προαναφερόμενη απόφαση της Επιτροπής ορίζεται ότι τοπόδειγμα της άδειας οδήγησης Γερμανία 1 αποτελεί τοπόδειγμα της αδείας, η οποία εκδιδόταν στην Ομοσπονδιακή Δημοκρατία της Γερμανίας, πριν από την 1η Απριλίου του 1986. Όσον αφορά ταποδείγματα των αδειών οδήγησης που είχαν εκδοθεί στη Γερμανία πριν από το 1945 και από τις συμμαχικές δυνάμεις, μετά το 1945, ισχύει το καθεστώς που διευκρινίζεται στη συνέχεια.

Οι άδειες οδήγησης, οι οποίες εκδόθηκαν πριν από το 1945, κηρύχθηκαν άκυρες για το έδαφος της πρώην Λαοκρατικής Δημοκρατίας της Γερμανίας (ΛΔΓ), βάσει των διατάξεων του εθνικού νόμου που εγκρίθηκε το 1949 και έπρεπεποχρεωτικά να ανταλλαγούν με το νέοπόδειγμα της ΛΔΓ. Για τους κατόχους των αδειών αυτών, ισχύει η ισοδυναμία με ένα από ταποδείγματα που περιγράφονται στην προαναφερόμενη απόφαση.

Στο έδαφος της διαμελισμένης Ομοσπονδιακής Δημοκρατίας της Γερμανίας, το σύστημα των κατηγοριών παρέμεινε αμετάβλητο έπειτα από το 1945. Κατά συνέπεια, οι ισοδυναμίες που είναι ταυτόσημες με εκείνες που καθορίστηκαν για τοπόδειγμα Γερμανία 1 εφαρμόζονται για όλες τις άδειες οδήγησης οι οποίες εκδόθηκαν από τις γερμανικές αρχές πριν από το 1945 και για τις άδειες εκείνες οι οποίες εκδόθηκαν από τις συμμαχικές δυνάμεις, στις περιπτώσεις κατά τις οποίες οι άδειες δεν έχουν ανταλλαγεί. Η μόνη διαφορά μπορεί να έγκειται στο γεγονός ότι σε ορισμένα από ταποδείγματα αυτά δεν περιλαμβάνονται οι αντίστοιχες άδειες της κατηγορίας 5. Ως εκ τούτου δεν είναι ως εκ τούτου δυνατόν να χορηγηθεί η ισοδυναμία για την κατηγορία αυτή.

Οι γερμανικές αρχές δεν έχουνπόψη τους κατά πόσο εξακολουθεί να κυκλοφορεί ακόμη κάποιο ενιαίοπόδειγμα των προαναφερομένων αδειών. Για το λόγο αυτό, δεν ήταν σε θέση να χορηγήσουν τα αναγκαίαποδείγματα αδειών στην Επιτροπή. Οι κάτοχοι των αδειών αυτών τεκμαίρεται ότι θα τις έχουν ανταλλάξει στο μεταξύ. Σε περίπτωση που εμφανιστεί μια τέτοια άδεια,πάρχει η δυνατότητα της επαφής με τις αρμόδιες γερμανικές αρχές έκδοσης, σύμφωνα με το γενικό κανόνα ο οποίος καθορίζεται στην πρώτη παράγραφο της απόφασης της Επιτροπής στην οποία περιγράφονται τα γερμανικάποδείγματα(3).

(1) ΕΕ L 91 της 12.4.2000.

(2) ΕΕ L 237 της 24.8.1991.

(3) ΕΕ L 91 της 12.4.2000.